
Élelmiszerbiztonság a köztudatban – felmérés középiskolások között

Az élelmiszerbiztonság ismerete, oktatása fontos szerepet tölt be az élelmiszer okozta megbetegedések megelőzésében. Elsajátítása történhet mikro,- és makro környezetben, például az iskolában. Munkám során kérdőívek segítségével mértük fel az általános és középiskolás tanulókat illetve tanáraikat, milyen élelmiszerbiztonsági ismerettel és gyakorlattal rendelkeznek. Megvizsgáltuk befolyásolja-e ezeket a kérdőívkitöltő neme, életkora, lakóhelye és van-e összefüggés a tudás és attitűd között. Statisztikai módszereket alkalmazva az alábbi eredményeket kaptuk. A fiúk ismeretei jobbak, mint a lányoké, a falun élők attitűdjei jobbak, mint a városban élőké. Aki megfelelő ismerettel rendelkezik, alkalmazza is azt a gyakorlatban. Az idősebb korosztálynak van a legtöbb élelmiszerbiztonsági ismerete és gyakorlata. Eredményeink fényében fontosnak tartom, hogy még nagyobb hangsúlyt fektessünk az élelmiszerbiztonság kielégítő oktatására, elsajátítására.



